— Метадцэнтр — тэма для асобнай гаворкі. Хоць і знаходзіцца ён у райцэнтры, але канкрэтны ўплыў яго адчуваецца ў кожнай вёсцы раёна. Своеасаблівыя пазаштатныя супрацоўнікі — народныя майстры, бондары, вышывальшчыцы, ткачы, разьбяры — жывуць і працуюць у сваіх паселішчах, гадуюць новае пакаленне, захоўваюцьі развіваюць традыцыйныя промыслы. Штодзённая сувязь з Магілёвам — камп’ютэрная, бо, як вядома, усе культасветустановы вобласці, дзякуючы абласному метадцэнтру, аб’яднаны інфармацыйным сецівам, што значна спрашчае творчыя і метадычныя стасункі. Калі ў формах і метадах культасветработы з’яўляецца хоць нейкая інавацыя, яна імгненна становіцца набыткам кожнага раёна вобласці.